وزارت آیوش
وزیر اعظم جناب نریندر مودی نے تین قومی آیوش اداروں کا افتتاح کیا
آیوروید میں ثبوت پر مبنی تحقیق کو آگے بڑھانے کی کوششوں کی حوصلہ افزائی کی جانی چاہئے: جناب نریندر مودی
روایتی ادویات کا شعبہ مسلسل پھیل رہا ہے اور ہمیں اس کے تمام امکانات کا بھرپور فائدہ اٹھانا ہوگا : جناب نریندر مودی
وزیر اعظم نریندر مودی کی رہنمائی میں ہندوستان کی آزادی کا امرت کال یقینی طور پر ‘آیوش کا امرت کال’ ہوگا: جناب سربانند سونووال
ملک کو آج آیوروید، ہومیوپیتھی اور یونانی میں تین قومی آیوش انسٹی ٹیوٹ آف ایمننس ملے ہیں۔ وزیر اعظم جناب نریندر مودی نے آج گوا میں آل انڈیا انسٹی ٹیوٹ آف آیوروید، غازی آباد میں نیشنل انسٹی ٹیوٹ آف یونانی میڈیسن اور دہلی میں نیشنل انسٹی ٹیوٹ آف ہومیوپیتھی کا گوا سے عملی طور پر افتتاح کیا۔
وزیر اعظم گوا کے پنجیم میں نویں عالمی آیوروید کانگریس  کی اختتامی تقریب میں شرکت کر رہے تھے۔ 9ویں ڈبلیو اے سی میں چار روزہ مباحثے نے قومی اور عالمی اسٹیک ہولڈرز، صنعت کے رہنماؤں، پریکٹیشنرز، روایتی معالجین، ماہرین تعلیم اور صنعت کاروں کو آیوروید کے شعبے کو مضبوط کرنے کے لیے فکری تبادلے میں شامل ہونے کے لیے ایک عالمی پلیٹ فارم فراہم کیا۔
اختتامی تقریب میں گوا کے گورنر جناب پی ایس سری دھرن پلئی، وزیر اعلیٰ جناب پرمود ساونت، آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال اور آیوش اور خواتین اور بچوں کی ترقی کے وزیر مملکت ڈاکٹر منجپارا مہندر بھائی نے شرکت کی۔ جناب شریپد ایسو نائک، سیاحت اور بندرگاہوں، جہاز رانی اور آبی گزرگاہوں کے وزیر مملکت اور صدر وجنا نابھارتی اور دیگر بھی موجود تھے۔
وزیر اعظم جناب نریندر مودی نے اجتماع سے خطاب کرتے ہوئے کہا، ‘‘ہمیں ‘ڈیٹا پر مبنی شواہد’ کی دستاویزات کی طرف مسلسل کام کرنے کی ضرورت ہے، ہمارے پاس آیوروید کے نتائج بھی تھے اور ساتھ ہی ہمارے حق میں اثرات بھی تھے، لیکن ہم شواہد کے لحاظ سے پیچھے تھے۔ انہوں نے اس بات پر زور دیا کہ جدید سائنسی پیمانے پر ہر دعوے کی تصدیق کے لیے ہمارے طبی ڈیٹا، تحقیق اور جرائد کو ایک ساتھ لانا ہوگا’’۔
انہوں نے مزید کہا کہ 30 سے زائد ممالک نے آیوروید کو ایک روایتی ادویاتی نظام کے طور پر تسلیم کیا ہے اور ہمیں دنیا کے ہر ملک میں آیوروید کو مزید فروغ دینا ہے۔ وزیراعظم نے اس بات پر زور دیا کہ آیوروید صرف علاج کے بارے میں نہیں ہے، یہ تندرستی کو بھی فروغ دیتا ہے۔ دنیا اب ہماری روایتی ادویات کی طرف لوٹ رہی ہے اور یوگا اور آیوروید دنیا کے لیے نئی امید ہیں۔
اس موقع پر جناب سربانند سونووال نے کہا کہ ‘‘آیوش کی وزارت صحت کے ساتھ ساتھ تعلیم کے شعبوں کے نظام کو ہندوستان کے لوگوں کے لیے مضبوط بنا کر عام آدمی کی روزمرہ کی زندگی میں آیوش صحت کے نظام کو فراہم کرنے کے لیے پرعزم ہے۔ ہم چاہتے ہیں کہ آیوش سسٹم نہ صرف ہندوستان میں بلکہ پوری دنیا کے ہر گھر کا حصہ بن جائے اور ہندوستان میں شفا کے خواب کو پورا کرنے کی پوری کوشش کر رہے ہیں۔
آیوش کے وزیر نے مزید کہا، ‘‘آیوش سیکٹر میں تیز رفتار ترقی کے ساتھ ہندوستان کے آزادی کے امرت کال میں مجھے پورا یقین ہے کہ وزیر اعظم جناب نریندر مودی کی رہنمائی میں یہ یقینی طور پر ‘آیوش کا امرت کال’ ہوگا’’۔
جناب وجے کمار سکسینہ، لیفٹیننٹ گورنر، این سی ٹی حکومت، دہلی کے نیشنل انسٹی ٹیوٹ آف ہومیوپیتھی  میں مہمان خصوصی تھے۔ ہومیو پیتھک نظام طب کی ترقی کے لیے شمالی ہندوستان میں یہ اپنی نوعیت کا پہلا ادارہ ہے۔ سڑک ٹرانسپورٹ اور شاہراہوں اور شہری ہوابازی کے مرکزی وزیر مملکت جنرل  وی کے سنگھ، غازی آباد کے نیشنل انسٹی ٹیوٹ آف یونانی میڈیسن میں مہمان خصوصی تھے۔
وزیر اعظم نے 9ویں ڈبلیو اے سی کے ساتھ منعقدہ آروگیہ ایکسپو کا بھی دورہ کیا اور ایکسپو کے شرکاء کے ساتھ گہرائی سے مشاہدہ کیا اور بات چیت کی۔ مختلف آیوش انسٹی ٹیوٹ اور ریسرچ کونسل، 215 سے زیادہ کمپنیاں، آیوروید کے سرکردہ برانڈز، ادویات بنانے والے اور آیوروید سے متعلق تعلیمی اور آر اینڈ ڈی اداروں نے آروگیہ ایکسپو میں حصہ لیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 77